Subject: Talteri liivakarjääri (loa nr KL-509103) keskkonnaloa muutmine
From: "Hendrik Klaas" <[email-masked]>
To: "RKIK Info" <[email-masked]>
Date: Mon, 11 May 2026 05:29:38 +0000

Tere

OÜ Merko Kaevandused omab Tallinna-Saku liivamaardlas, Männiku harjutusväli (tunnus 71801:001:0982) kinnistul, Talteri liivakarjääri mäeeraldisel kaevandamiseks keskkonnaluba nr KL-509103. Talteri liivakarjääri põhjapiirile on väljastatud uus mäeeraldis, Männiku XX liivakarjäär, mille kaevandamisel muutuvad ka Talteri liivakarjääri nõlva hoideterviku ulatus ja maht ehk ettevõtte OÜ Merko Kaevandused keskkonnaloal tuleb muuta tervikuga seotud kadusid ning suurendada kaevandatava varu mahtu. Talteri liivakarjääri mäeeraldise ega selle teenindusmaa ei muutu ning muid sisulisi muudatusi samuti ei soovita kehtivas keskkonnaloas teha.

Tulenevalt maapõueseaduse § 66 lg 3 p 5 tuleb loa muutmiseks, kui pealmaakaevandamisel on terviku jätmine loa kehtivusaja jooksul muutunud ebavajalikuks ja tervikus olevat varu soovitakse kaevandada, esitada Keskkonnaametile maaomaniku nõusolek. Antud juhul kaevandataks tervik osaliselt, kuna tulenevalt külgnevale alale väljastatud mäeeraldise paiknemisest, väheneb nõlvaterviku ulatuse vajadus Talteri liivakarjääris. Talteri liivakarjääris jätkatakse kaevandamist senise kaevandamistehnoloogiaga ning kehtiva loa alusel. Talteri liivakarjääri nõlvaterviku maht väheneb ehk kaevandatava varu maht seeläbi suureneb ~78 tuh m3 võrra.

Palume väljastada kirjalik nõusolek Männiku harjutusväli (tunnus 71801:001:0982) kinnistul asuva Talteri liivakarjääri mäeeraldisega seotud nõlva hoidetervikute mahtude korrigeerimiseks, mille alusel saame vajalikud muudatused sisse viia ka ettevõttele OÜ Merko Kaevandused kuuluvas kaevandamise keskkonnaloas nr KL-509103.

Lugupidamisega

 <https://steiger.ee/> 

    Hendrik Klaas

    Diplomeeritud mäeinsener        

    OÜ Inseneribüroo STEIGER

    Männiku tee 104, 11216 Tallinn

    Mobiil: +372 5349 2252